પણ ભારતીય ખેલાડીઓની ફિલ્ડીંગ માટે જે કોમેન્ટ કરવામાં આવી તેમાં ગધેડાને વચ્ચે લાવવાની જરૂર નહોતી તેવું અમારું નમ્ર અને અંગત મંતવ્ય છે. ખેલાડીએ કદાચ નબળી ફિલ્ડીંગ કરી હોય, એ પણ છેવટે માણસ છે. પણ એમાં બે પગાળા માણસને ગધેડો કહી દેવાનો? અને ઈંગ્લેન્ડમાં ક્રિકેટ મેદાનમાં કોઈ નિર્વસ્ત્ર ઘુસે એવું બની શકે, પણ એ કૂતરું કે ગધેડું હોય તેવું તો માત્ર ભારતમાં જ બને. પણ ભારતીય ટીમને ગધેડા કૂતરાં કહી ભાંડનાર ઇંગ્લેન્ડમાં જ એક અનન્ય ઘટના આ ઓગણત્રીસમી ઓગસ્ટે બની ગઈ. કોલેજમાં જે દાખલ થયો છે, પણ ગયો નથી કે પૂરી નથી કરી તેવાં મહાન ભારતીય કપ્તાન ધોનીને ઇંગ્લેન્ડની ડી મોન્ટફોર્ટ યુનિવર્સીટીએ માનદ ડોક્ટરેટની પદવી આપી છે. અંગ્રેજોના ડબલ સ્ટાન્ડર્ડ હજુ પણ ચાલુ જ છે ! ■